rejauldu/bengali-wikipedia huggingface dataset:
বীণা শেঠ লস্করি (জন্ম) হলেন একজন ভারতীয় কর্মী, যিনি ভারতে ডোরস্টেপ স্কুল-এর প্রতিষ্ঠাতা। সমাজকর্মে স্নাতকোত্তর ডিগ্রি নেওয়ার সময় তিনি এই শিক্ষা প্রচারের ধারণায় অনুপ্রাণিত হয়েছিলেন। ৩০ বছরেরও বেশি সময় ধরে তিনি মুম্বাইয়ের ১,০০,০০০ শিশুর শিক্ষার ব্যবস্থা করতে সাহায্য করেছেন। ২০১৩ সালে তিনি নারী শক্তি পুরস্কারে ভূষিত হন।   জীবন  বীণা শেঠ লস্করি শিশু মনোবিজ্ঞানে তাঁর প্রথম ডিগ্রি অর্জন করেন।  ১৯৮৮ সালে কোলাবার কাফ প্যারেডে তিনি তাঁর প্রথম স্কুল প্রতিষ্ঠার করেন। সেই সময় বস্তির শিশুদের, কেবল ধনী ছেলেমেয়েদের অভিজাত স্কুলে যাবার সময় তাকিয়ে থাকা ছাড়া, পড়াশোনার কোন উপায় ছিল না। প্রথমে তিনি ২৫জন শিশু নিয়ে কাজ শুরু করেন, তাদের বানজারা বাবা-মায়েরা কম মজুরিতে মাছ ধরার কাজ করতেন। তিনি স্থানীয় স্কুলটি পরিদর্শন করে অবাক হয়ে দেখেছিলেন যে তিন-চার বছর পর বাচ্চারা স্কুল ছেড়ে চলে যাচ্ছে। শিশুদের বাবা-মায়ের সাথে দেখা করে তিনি দেখেন যে শিশুরা ইতিমধ্যেই তাদের পরিবারের জন্য আয় করার একটি অপরিহার্য অংশ। পরিবারটি যদি বাঁচতে চায়, তাহলে শিশুদেরও আয় করতে হবে। রজনী পরাঞ্জপের সহায়তায় তিনি এমন একটি স্কুল শুরু করেছিলেন যা তাদের দোরগোড়ায় পৌঁছোতে পারে। বাম|থাম্ব|আন্তর্জাতিক নারী দিবস উপলক্ষে, নারী শক্তি পুরস্কার ২০১৩-এর উপস্থাপনায়, তৎকালীন রাষ্ট্রপতি প্রণব মুখোপাধ্যায় রাষ্ট্রপতি ভবনে, বীণা শেঠ লস্করী (মহারাষ্ট্র)কে "মাতা জিজাবাই পুরস্কার" প্রদান করছেন। ২০১৩ সালে আন্তর্জাতিক নারী দিবসে ভারতের রাষ্ট্রপতি প্রণব মুখার্জি তাঁকে নারী শক্তি পুরস্কার প্রদান করেন। এই পুরস্কারটি নতুন দিল্লিতে রাষ্ট্রপতি ভবনে প্রণীত ছয়টি পুরস্কারের মধ্যে একটি। শিক্ষা ও প্রশিক্ষণে তাঁর কাজের জন্য মহারাষ্ট্র রাজ্য তাঁকে মনোনীত করেছিল।  ২০১৬ সালে কেমব্রিজের ডিউক এবং ডাচেস মুম্বাইয়ে তাঁর সাথে দেখা করতে এসেছিলেন। পূর্বে মুম্বাইয়ের তিনটি এলাকায় যে নামহীন রাস্তাগুলি ছিল, সেই বছর স্কুলের প্রচারণার ফলে, সেগুলির নামকরণ করা হয়েছিল স্কুলের ছাত্রদের নামে। উদ্দেশ্য হল অন্যান্য শিক্ষার্থীদের শিক্ষা অর্জন এবং উচ্চাকাঙ্ক্ষা অর্জনে অনুপ্রাণিত করা।  অনুমান অনুযায়ী, মনে করা হয়, ২০১৯ সালে ৩১ বছর ধরে তিনি মুম্বাইয়ের ১০০,০০০জন শিশুর শিক্ষার আয়োজনে সহায়তা করেছেন। এই সময়ের মধ্যে স্কুলে সাতটি হলুদ স্কুল বাস ছিল যার ভেতরে স্কুলের সরঞ্জাম ছিল। তাঁদের প্রত্যেকটি বাস প্রতিদিন চারবার আড়াই ঘন্টা করে থামে এবং প্রতিটি বাস প্রতিদিন ১০০ জন শিশুকে শিক্ষা দিচ্ছে।   তথ্যসূত্র   বিষয়শ্রেণী:মুম্বইয়ের ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় নারী শিক্ষাবিদ বিষয়শ্রেণী:ভারতীয় নারী শিক্ষায়তনিক বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
কালাই ইউনিয়ন বাংলাদেশের রাজশাহী বিভাগের জয়পুরহাট জেলার কালাই উপজেলার অন্তর্গত একটি বিলুপ্ত ইউনিয়ন যা কালাই পৌরসভা গঠনের পর বিলুপ্ত করা হয়।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন    রাজশাহী বিভাগ  জয়পুরহাট জেলা   তথ্যসূত্র   বিষয়শ্রেণী:কালাই উপজেলার বিলুপ্ত ইউনিয়ন
হর্ষল প্যাটেল (; জন্ম ২৩ নভেম্বর ১৯৯০) একজন ভারতীয় প্রথম শ্রেণির ক্রিকেটার। রনজি ট্রফি প্রতিযোগিতায় তিনি হরিয়ানার নেতৃত্ব দিয়ে থাকেন।  প্রারম্ভিক জীবন একজন ডান হাতি ফাস্ট বোলার, যার রয়েছে অসাধারণ আউটসুয়্যিং ক্ষমতা। প্যাটেল ২০০৮-০৯ মৌসুমের বিনোদ মানকাদ ট্রফিতে অসাধারণ নৈপুন্যের সাথে ১১ গড়ে ২৩টি উইকেট তুলেন নেন। তার জন্ম পতিদার গুরজার সম্প্রদায়ে। গুজরাতের হয়ে ২০০৯-১০ মৌসুমে একদিনের আন্তর্জাতিকে তার অভিষেক হয়। হার্শালের পরিবারের পরিকল্পনা ছিল আমেরিকা চলে যাওয়া, কিন্তু তার ভাই তপন প্যাটেল দেখেন যে, তাদের ভারতে থাকা দরকার তার ছোট ভাইয়ের ক্রিকেটের খাতিরে। নিউজিল্যান্ডে অনুষ্ঠিত ২০১০ অনূর্ধ্ব-১৯ ক্রিকেট বিশ্বকাপের ভারতীয় স্কোয়াডে হার্শাল মনোনীত হন। উক্ত স্কোয়াড থেকে যে তিনজন খেলোয়াড় মুম্বাই ইন্ডিয়ান্স কর্তৃক আইপিএল চুক্তি সাক্ষর করেন তিনি ছিলেন তাদের একজন। কিন্তু প্রথম শ্রেণীর ক্রিকেটে গুজরাত নির্বাচকদের দ্বারা অবহেলিত হওয়ায়, হার্শাল হারিয়ানা চলে যান এবং সেখানে ২০১১-১২ রনজি ট্রফিতে তার অভিষেক খেলায় চমক দেখান। ২০১২ ইন্ডিয়ান প্রিমিয়ার লিগ প্রতিযোগিতার জন্য রয়্যাল চ্যালেঞ্জার্স ব্যাঙ্গালোর-এর সাথে চুক্তিবদ্ধ হন।Cricinfo Profile Cricinfo. Retrieved 1 February 2012  জীবনী প্যাটেল দিল্লির বিপরীতে অভিষেকর পরই বেঙ্গালুরুর ফ্লাট ব্যাটিং ট্রাকেও পাঁচ উইকেট নিয়ে আলোচনায় চলে আসেন। অসাধারণ উদ্বোধনী স্পেলের পর, শেষের ৪.৫ ওভারে ৯ রানের বিনিময়ে তুলে নেন ৩ উইকেটে।Karnataka's tormentor Harshal Patel keen to improve Cricinfo. Retrieved 1 February 2012  ২০১২ আইপিএল নিলাম-এ, র‍য়্যাল চ্যালেঞ্জার্স ব্যাঙ্গালোর প্যাটেলকে কিনে নেয়।  ২০১৮ এর জানুয়ারিতে, দিল্লি ডেয়ারডেভিলস (বর্তমানে দিল্লি ক্যাপিটালস) প্যাটেলকে ২০১৮ আইপিএল নিলামে কিনে নেয়।  ২০২১ এর জানুয়ারিতে, প্যাটেলকে আইপিএলের ১৪তম আসরের পূর্বে দিল্লি ক্যাপিটালস অবমুক্ত করে দিলে রয়্যাল চ্যালেঞ্জার্স বেঙ্গালুর তাকে দলে ভিড়িয়ে নেয়।  ৯ এপ্রিল ২০২১, ২০২১ আইপিএলের ১ম খেলায় রয়্যাল চ্যালেঞ্জার্সের হয়ে মুম্বাই ইন্ডিয়ান্সের বিপরীতে ২৭ রানের বিনিময়ে ৫ উইকেট তুলে নেয় প্যাটেল। এটাই ছিল আইপিএলের ইতিহাসে সেরা বোলিং ফিগার এবং আইপিএলে মুম্বাই ইন্ডিয়ান্সের বিপরীতে ৫ উইকেট সংগ্রহকারী ১ম বোলারের স্বীকৃতি অর্জন করেন। তার এই ৫ উইকেট সংগ্রহটি আইপিএলে আন-ক্যাপড ভারতীয় খেলোয়াড় হিসাবে তৃতীয় সর্বশ্রেষ্ঠ বোলিং ফিগার।  + শেষ ৪ ইনিংস  তারিখ  প্রতিপক্ষ  মাঠ  বিপক্ষ ব্যাট্সমেন  উইকেট-শিকার ২২ এপ্রিল ২০২১  রাজস্থান রয়্যালস ওয়াংখেড়ে স্টেডিয়ামরায়ান পরাগ , ক্রিস মরিস ১৮ এপ্রিল ২০২১  কলকাতা নাইট রাইডার্স এম. এ. চিদম্বরম স্টেডিয়ামইয়ন মর্গ্যান , আন্দ্রে রাসেল ১৪ এপ্রিল ২০২১  সানরাইজার্স হায়দ্রাবাদডেভিড ওয়ার্নারবিজয় শঙ্কর ৯ এপ্রিল ২০২১  মুম্বই ইন্ডিয়ান্সক্রিস লিনইশান কিষাণ , হার্দিক পাণ্ড্য , কিরণ পোলার্ড , ক্রুনাল পাণ্ড্য  তথ্যসূত্র  বহিঃসংযোগ    বিষয়শ্রেণী:ভারতীয় ক্রিকেটার বিষয়শ্রেণী:হারিয়ানার ক্রিকেটার বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:গুজরাতের ব্যক্তি বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার বিষয়শ্রেণী:গুজরাতের ক্রিকেটার বিষয়শ্রেণী:দিল্লি ক্যাপিটালসের ক্রিকেটার বিষয়শ্রেণী:ভারতের টুয়েন্টি২০ আন্তর্জাতিক ক্রিকেটার বিষয়শ্রেণী:হরিয়ানার ক্রিকেটার বিষয়শ্রেণী:গুজরাতি ব্যক্তি বিষয়শ্রেণী:উত্তরাঞ্চলের ক্রিকেটার
কাকাইলছেও ইউনিয়ন বাংলাদেশের সিলেট বিভাগের হবিগঞ্জ জেলার আজমিরীগঞ্জ উপজেলার একটি ইউনিয়ন।   অবস্থান ও সীমানা  আজমিরীগঞ্জ উপজেলার দক্ষিণ-পশ্চিম প্রান্তে অবস্থিত কাকাইলছেও ইউনিয়ন। আজমিরীগঞ্জ উপজেলা সদর থেকে কাকাইলছেও ইউনিয়নের দূরত্ব প্রায় ৬.৫ কিলোমিটার। কাকাইলছেও ইউনিয়নের পশ্চিম দিক দিয়ে বয়ে গেছে কালনী নদী। কাকাইলছেও এর উত্তরে আজমিরীগঞ্জ ইউনিয়ন, পূর্বে শিবপাশা ইউনিয়ন, পশ্চিমে কিশোরগঞ্জের ইটনা উপজেলা এবং দক্ষিণে বানিয়াচং উপজেলার মুরাদপুর ইউনিয়ন ও কিশোরগঞ্জের মিঠামইন উপজেলা অবস্থিত।   শিক্ষা  শিক্ষার হার: ৩১.২৪%  শিক্ষা প্রতিষ্ঠান   সৌলরী উচ্ছ বিদ্যালয়,  মমচাঁন ভূইয়া আদর্শ দাখিল মাদ্রাসা।  হাজী আব্দুল হেকিম ভূইয়া স্কুল এন্ড কলেজ, কাকাইলছেও।  শরীফপুর আনন্দপুর ইসলামিয়া আরবিয়া মাদ্রাসা  জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩মিজবাহ উদ্দীন ভূঁইয়া   তথ্যসূত্র    বহিঃসংযোগ   বিষয়শ্রেণী:আজমিরীগঞ্জ উপজেলার ইউনিয়ন
বাঁকুড়া দামোদর রেলওয়ে (সংক্ষেপে বিডিআর) বা বাঁকুড়া দামোদর নদী উপত্যকা রেলওয়ে ছিল ম্যাকলেওড’স লাইট রেলওয়েজ কোম্পানি দ্বারা পরিচালিত একটি ন্যারো গেজ রেল লাইন। এই লাইন বর্তমান পশ্চিমবঙ্গের বাঁকুড়া ও বর্ধমান জেলাদুটির মধ্যে সংযোগ রক্ষা করত।  ১৯১৪ সালের ৩০ মার্চ বাঁকুড়া-দামোদর রিভার রেলওয়ে কোম্পানি নথিভুক্ত হয়। এই বছরই ১ মে লাইন নির্মাণের কাজ শুরু হয়। ১৯১৬-১৭ আর্থিক বছরে এই ৭৬০ মিমি (৩০ ইঞ্চি) ন্যারো গেজ লাইনটি নির্মিত হয়। ১৯১৬ সালের ১৫ ডিসেম্বর বাঁকুড়া থেকে রায়না পর্যন্ত ৯৬ কিলোমিটার (৬০ মাইল) দীর্ঘ লাইনটি চালু হয়।  বিডিআর-এর স্ট্যান্ডার্ড লোকোমোটিভ ছিল একটি শক্তিশালী ০-৬-৪টি ডিজাইন। কিন্তু প্রথম বিশ্বযুদ্ধের সময় বেগনালের স্ট্যাফোর্ড কোম্পানি থেকে কয়েকটি ২-৬-২টি ইঞ্জিনও আনা হয়। ঠিক এই ধরনের ইঞ্জিনই ইজিপ্সিয়ান ডেল্টা লাইট রেলওয়ে কর্তৃপক্ষকে দেওয়া হয়েছিল। এই কারণে এই শ্রেণীর ইঞ্জিনের নাম হয় ডেল্টা ক্লাস। ১৯৫৩ সালেও এই ধরনের ইঞ্জিনই আনা হয়। দুটি সেন্টিনেল লোকোমোটিভও ছিল। এর একটি (৮ নং) নতুন দিল্লির জাতীয় রেল সংগ্রহালয়ে রক্ষিত আছে। ন্যারো গেজ লাইনটির স্টিম লোকো শেডটি বাঁকুড়ায় ছিল।  ১৯৬৭ সালের জুলাই মাসে দক্ষিণ পূর্ব রেল বিডিআর অধিগ্রহণ করে নেয়। দীর্ঘকাল লোকসানে চলার পর ১৯৯৫ সালে এই রেল উঠিয়ে দেওয়া হয়।  এনডিএ শাসনকালে তদনীন্তন রেলমন্ত্রী মমতা বন্দ্যোপাধ্যায় বিডিআরকে পুনরুজ্জীবিত করে তোলার সিদ্ধান্ত নেন। পুরনো লাইনটিকে ব্রড গেজে রূপান্তরিত করে মশাগ্রামে এটিকে হাওড়া-বর্ধমান কর্ড লাইনের সঙ্গে যুক্ত করার পরিকল্পনা গৃহীত হয়। এই কাজ তিনটি পর্যায়ে হওয়ার কথা ছিল: বাঁকুড়া-সোনামুখী, সোনামুখী-রায়নগর ও রায়নগর-মশাগ্রাম।  ২০০৫ সালে ৪১ কিলোমিটার (২৫ মাইল) দীর্ঘ বাঁকুড়া-সোনামুখী লাইনটি চালু হয়। ২০০৮ সালে ৫৫ কিলোমিটার (৩৪ মাইল) দীর্ঘ সোনামুখী-রায়নগর ব্রড গেজ অংশটি চালু হয়। রায়নগর-মশাগ্রামের মধ্যে ২০ কিলোমিটার (১২ মাইল) দীর্ঘ লাইনটির কাজ শেষ হলেই হাওড়া থেকে বাঁকুড়ার দূরত্ব ২৩১ কিলোমিটার (১৪৪ মাইল) (ভায়া খড়্গপুর) থেকে কমে দাঁড়াবে ১৮৫ কিলোমিটার (১১৫ মাইল)। শেষ অংশের লাইন নির্মাণের অঙ্গ হিসেবে দামোদরের উপর একটি সেতুও নির্মিত হচ্ছে।  বাঁকুড়া-ছাতনা-মুকুটমণিপুরের মধ্যে একটি ৪৮.২৫ কিলোমিটার (২৯.৯৮ মাইল) দীর্ঘ ব্রড গেজ লাইন নির্মাণের কাজও শুরু হয়েছে।  তথ্যসূত্র  বিষয়শ্রেণী:ভারতের ন্যারো গেজ রেল বিষয়শ্রেণী:দুই ফুট ছয় ইঞ্জি গেজ রেল বিষয়শ্রেণী:বাঁকুড়া জেলা বিষয়শ্রেণী:পূর্ব বর্ধমান জেলা বিষয়শ্রেণী:ভারতে রেল পরিবহণের ইতিহাস
নিলাম হল সাধারণত পণ্য বা পরিষেবা ক্রয়-বিক্রয় করার একটি প্রক্রিয়া, যার মাধ্যমে সেগুলো দরপত্রের জন্য প্রস্তাব করা হয়, দরপত্র গ্রহণ করা হয় এবং তারপর সর্বোচ্চ দরদাতার কাছে জিনিসটি বিক্রি করা হয় অথবা সর্বনিম্ন দরদাতার কাছ থেকে জিনিসটি কিনে নেওয়া হয়। এই সংজ্ঞার কিছু ব্যতিক্রমও বিদ্যমান এবং বিভিন্ন ধরণের ভিন্নতাও বর্ণনা করা হয়েছে। নিলামের ধরণ ও নিলামে অংশগ্রহণকারীদের আচরণ নিয়ে কাজ করা অর্থনৈতিক তত্ত্বের শাখাকে নিলাম তত্ত্ব বলা হয়ে থাকে।  খোলা ঊর্ধ্বমুখী মূল্যে নিলাম নিলামের সবচেয়ে সাধারণ ধরণ এবং ইতিহাস জুড়ে এটি ব্যবহার করা হয়েছে।Krishna, 2002: p2 অংশগ্রহণকারীরা একে অপরের বিরুদ্ধে খোলাখুলিভাবে দরপত্র জমা দেয়, প্রতিটি পরবর্তী দরপত্র পূর্ববর্তী দরের চেয়ে বেশি হয়। একজন নিলামকারী দাম ঘোষণা করতে পারেন, যখন দরদাতারা মৌখিকভাবে বা ইলেকট্রনিকভাবে দরপত্র জমা দেন।  বিভিন্ন প্রেক্ষাপটে বাণিজ্যের জন্য নিলাম প্রয়োগ করা হয়। এই প্রেক্ষাপটগুলির মধ্যে রয়েছে প্রাচীন জিনিসপত্র, চিত্রকর্ম, বিরল সংগ্রহযোগ্য জিনিসপত্র, দামি ওয়াইন, পণ্য, পশুপালন, রেডিও স্পেকট্রাম, ব্যবহৃত গাড়ি, রিয়েল এস্টেট, অনলাইন বিজ্ঞাপন, ছুটির প্যাকেজ, নির্গমন বাণিজ্য এবং আরও অনেক কিছু।   আরো দেখুন   নিলামের গান  নিলাম ঘর  নিলাম নেটওয়ার্ক  নিলাম স্কুল  নিলাম সফটওয়্যার  নিলাম তত্ত্ব  মনোপলি খেলায় নিলাম  বাজেয়াপ্তি  খেলা তত্ত্ব  প্রস্তাব এবং গ্রহণযোগ্যতা  অনলাইন নিলাম  অনলাইন ভ্রমণ নিলাম  দরপত্রের জন্য অনুরোধ  নীরব বাণিজ্য   মন্তব্য    তথ্যসূত্র   Klemperer, P. 1999. Auction theory: A guide to the literature. Journal of Economic Surveys             আরও পড়া     This gives an overview of the history of auctions, focusing especially on English practice.   Draft edition available online  Learmount, Brian W (1985), 'A History of the Auction', Barnard and Learmount.  Updated edition (2021), The Book Guild.     Combinatorial auctions for transportation services procurement.    বিষয়শ্রেণী:নিলাম
বিমলা মেনন ( ), কালামান্দালাম বিমলা মেনন নামে পরিচিত, একজন ভারতীয় নৃত্যশিক্ষক এবং মোহিনীয়াত্তমের প্রখ্যাত শিল্পী। তিনি তিরুবনন্তপুরমের কেরালা নাট্য একাডেমির  প্রতিষ্ঠাতা ও পরিচালক।   জীবনী  বিমলা প্রায় ৫০০০ ছাত্রকে শিখিয়েছেন এবং এখনও তাঁর ৫০ বছরের সফল শিক্ষাদানের কর্মজীবন অব্যাহত রেখেছেন। বিমলা মোহিনীয়াত্তমের রূপ ও শৈলী সম্পর্কে অনেক উদ্ভাবনী ধারণা সামনে এনেছেন। প্রশিক্ষণের জন্য এবং ১২০০ নৃত্যশিল্পীর সমন্বয়ে মোহিনীয়ত্তমের একটি অনুষ্ঠানের জন্য গিনেস বুক অফ রেকর্ডসে বিমলার নাম রয়েছে। বিমলা ১৯৯১ সালে কেরালা সংগীত নাটক আকাদেমি থেকে সংগীত নাটক আকাদেমি পুরস্কার এবং ২০০৬ সালে ভারতীয় শাস্ত্রীয় নৃত্যে তাঁর অবদানের জন্য কেন্দ্র সংগীত নাটক একাডেমী পুরস্কার পান।    প্রাথমিক জীবন এবং শিক্ষা  বিমলার জন্ম ত্রিশূর জেলার ইরিঞ্জালাকুটার এক গ্রামের একটি সমৃদ্ধ পরিবারে। তিনি সিভিল ইঞ্জিনিয়ার এস কে কৃষ্ণন নায়ের এবং বিশালক্ষী আম্মার সাত সন্তানের মধ্যে দ্বিতীয়।  বিমলা থ্রিপুনিথুর বিজয়া ভানুর কাছ থেকে তার প্রাথমিক নৃত্যের পাঠ নিয়েছিলেন। তিনি এম আর মধুসূদনন নায়েরের অধীনে কর্নাটকী সংগীতের প্রশিক্ষণও নিয়েছিলেন। বিদ্যালয়ের পড়াশোনা শেষ করার পরে, তিনি ১৯৬০ সালে নৃত্যের চার বছরের ডিপ্লোমা কোর্সে কেরালা কালামান্দালামে যোগদান করেছিলেন।  কালামান্দালামে, তিনি পাঝায়ান্নুরের অধীনে মোহিনীঅট্টমের উপর প্রশিক্ষণ গ্রহণ করেছিলেন। তিনি থানজভুর ভাস্কর রাওয়ের অধীনে ভরতনাট্যমও শিক্ষা করেছিলেন।  নেভেলি লিগনাইট কর্পোরেশনের জওহর স্কুলে নাচের শিক্ষক হিসাবে কর্মরত অবস্থায় তিনি বিশ্বনাথ মেননকে বিবাহ করেছিলেন। ১৯৬৬ সালে বিয়ের পরে তিনি তাঁর স্বামীর সাথে ভুটানে বসবাস করতে যান। সেখানে তিনি ভুটান সরকারের একজন কর্মকর্তা হিসেবে কাজ করেছিলেন। তাঁদের এক পুত্র বিনোদ ও এক কন্যা বিন্দুজা মেনন। বিন্দুজা পবিত্রম এবং নজান গান্ধর্বন সহ বিভিন্ন মালয়ালম চলচ্চিত্রে অভিনয় করেছেন।   ভুটানে অবস্থানকালে, বিমলা ভুটান সরকারী বিদ্যালয়ে নাচ শিখিয়েছিলেন এবং বহু জায়গায় দক্ষিণ ভারতের শাস্ত্রীয় নৃত্য পরিবেশন করেছেন।    পুরস্কার ও সম্মাননা  thumb|Vimalawomencollege  তাঁর দীর্ঘ নর্তকী জীবনে, বিমলা মেনন ১৯৯১ সালে কেরালা সংগীত নাটক একাডেমি পুরস্কার এবং ২০০৬ সালে কেন্দ্র সংগীত নাটক আকাদেমি পুরস্কার সহ বেশ কয়েকটি পুরস্কার এবং সম্মান অর্জন করেছিলেন।  তিনি ১৯৭২ সালে ভারতনাট্যমের জন্য অল কেরালা সোশ্যাল সার্ভিস অ্যাসোসিয়েশন পুরস্কার পেয়েছিলেন। তিনি ২০০৪ সালে ভারতের সংস্কৃতি বিভাগ কর্তৃক "মোহিনীয়াট্টমে রমনাট্টম" গবেষণামূলক কাজের জন্য সিনিয়র ফেলোশিপ পুরস্কার অর্জন করেছিলেন।  দক্ষিণ ভারতীয় ধ্রুপদী নৃত্যে অবদানের জন্য বিমলা কেরালা কালামান্দালাম থেকে নৃত্যের জন্য কেরালা কালামান্দালাম পুরস্কারও পেয়েছিলেন।    তথ্যসূত্র    বহিঃসংযোগ   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নৃত্যশিল্পী বিষয়শ্রেণী:ভারতীয় নৃত্য শিক্ষক বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:কেরলের নৃত্যশিল্পী বিষয়শ্রেণী:সংগীত নাটক অকাদেমি পুরস্কার প্রাপক বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:মালয়ালী ব্যক্তি বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ভারতীয় ধ্রুপদী নৃত্যের শিক্ষক বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:কেরলের নারী শিল্পী বিষয়শ্রেণী:কেরলের শিক্ষাবিদ
মহেশখালী থানা বাংলাদেশের কক্সবাজার জেলার অন্তর্গত মহেশখালী উপজেলার একটি থানা।   প্রতিষ্ঠাকাল  মহেশখালী থানা গঠিত হয় ১৮৫৪ সালে।   প্রশাসনিক এলাকাসমূহ  মহেশখালী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম মহেশখালী থানার আওতাধীন।  পৌরসভা:  মহেশখালী  ইউনিয়নসমূহ:  ১নং মাতারবাড়ী  ২নং ধলঘাটা  ৩নং কালারমারছড়া  ৪নং শাপলাপুর  ৫নং হোয়ানক  ৬নং বড় মহেশখালী  ৭নং কুতুবজোম  ৯নং ছোট মহেশখালী   আরও দেখুন   মহেশখালী উপজেলা  কক্সবাজার জেলা   তথ্যসূত্র    বহিঃসংযোগ   বিষয়শ্রেণী:কক্সবাজার জেলার থানা বিষয়শ্রেণী:মহেশখালী উপজেলা
রতনপুর () ভারতের ছত্তিসগড় রাজ্যের বিলাসপুর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৬ মিটার (১০০৩ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে রতনপুর শহরের জনসংখ্যা হল ১৯,৮৩৮ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে রতনপুর এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:ছত্তিশগড়ের শহর বিষয়শ্রেণী:বিলাসপুর জেলার নগর ও শহর, ছত্তিশগড় বিষয়শ্রেণী:ভারতের প্রাক্তন রাজধানী শহর
খুর্দা রোড–বিশাখাপত্তনম বিভাগটি ভারতের ওড়িশা রাজ্যের খুর্দা রোড এবং অন্ধ্র প্রদেশের বিশাখাপত্তনমকে সংযুক্তকারী একটি রেলপথ, যা মূল রেলপথ হাওড়া-চেন্নাই প্রধান লাইনের অংশ।   ভূগোল  খুর্দা রোড–বিশাখাপত্তনম বিভাগটি পূর্ব উপকূলীয় সমভূমিগুলি পেরিয়েছে, প্রথমে ওড়িশার সমভূমিটির দক্ষিণ অংশটি মহানদী ব-দ্বীপ থেকে চিলকা হ্রদ পেরিয়ে কিছুটা পরে উত্তর সরকার  উপকূল শুরু হয়। উপকূলীয় সমভূমিগুলি পূর্ব ঘাট এবং বঙ্গোপসাগরের মধ্যে অবস্থিত এবং কয়েকটি স্থানে পূর্বের ঘাটগুলি সমুদ্রের কাছাকাছি আসে। এই অঞ্চলে সমুদ্রের মধ্যে প্রচুর নদী প্রবাহিত হয় - রশিকুল্য, বংশধারা এবং নাগাবালি। ইতিহাস  হাওড়া-চেন্নাই প্রধান রেলপথ ১৮৯৩ সাল থেকে ১৮৯৬ সাএর সময়কালে, কটক থেকে বিজয়ওয়াড়া পর্যন্ত পুরো উপকূল জুড়ে প্রসারিত ১,২৮৭ কিলোমিটার (৮০০ মাইল) রেলপথ পূর্ব উপকূলীয় রাজ্য রেলওয়ে দ্বারা নির্মিত হয় এবং ট্রাফিকের জন্য উন্মুক্ত করা হয়। বেঙ্গল নাগপুর রেলওয়ে  কটক পর্যন্ত রেলপথটি ১৮৯৯ সালের ১ জানুয়ারি চালু করে। পূর্ব উপকূলীয় রাজ্য রেলওয়ের দক্ষিণ অংশ (ওয়ালটাইয়ার থেকে বিজয়ওয়াড়া পর্যন্ত) ১৯০১ সালে মাদ্রাজ রেলওয়ের অধীনে ছিল। পূর্ব উপকূলীয় রেলপথের ৫১৪ কিলোমিটার (৩১১ মাইল) দীর্ঘ উত্তরের অংশটি কটক অবধি, পুরী শাখার রেলপথ সহ ১৯০২ সালে বেঙ্গল নাগপুর রেলওয়ের অধীনে আসে। শাখা রেলপথ    ৭৯ কিমি (৪৯ মাইল) বিজয়নগরম–পার্বতীপুরম লাইনটি ১৯০৮-০৯ সালে খোলা হয় এবং সালুর পর্যন্ত একটি সম্প্রসারণ ১৯১৩ সালে নির্মিত হয়। পার্বতীপুরম-রায়পুর লাইনটি ১৯১৩ সালে শেষ হয়। (আরও তথ্যের জন্য ঝারসুগুড়া–বিজয়নগরম রেলপথ নিবন্ধটি দেখুন।)  ১৯৬০ সালে, ভারতীয় রেলপথ তিনটি প্রকল্প গ্রহণ করে: কথাভালাসা-কোরাপুট-জেয়পুর-কিরন্দুল রেলপথ (দণ্ডকারণ্য প্রকল্প), টিলাগড়-বলাঙ্গির-ঝারসুগুড়া প্রকল্প এবং রাউরকেলা-কিরিবুরু প্রকল্প। তিনটি প্রকল্পই একসাথে নেওয়া হয়, এটি ডিবিকে প্রকল্প বা দন্ডকারণ্য বলাঙ্গির কিরিবুরু প্রকল্প হিসাবে জনপ্রিয় ছিল। কথাভালাসা-কিরন্দুল লাইনটি ১৯৬৬-৬৭ সালে খোলা হয়।  পারলাখেমুন্দি হালকা রেল ১৯০০ থেকে ১৯৩১ সালের মধ্যে নওপদ-গুনুপুর লাইনটি চালু করে। লাইনটি ২০১১ সালে ব্রডগেজে রূপান্তরিত হয়।   রেল পুনর্গঠন ১৯৪৪ সালে বেঙ্গল নাগপুর রেলওয়ে জাতীয়করণ করা হয়।  পূর্ব রেল ১৯৫২ সালের ১৪ এপ্রিল মুঘলসরাইয়ের পূর্বের পূর্ব ভারতীয় রেল কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেলকে পূর্ব রেল থেকে ভেঙে গঠন করা হয়। এটি বেশিরভাগ বিএনআর দ্বারা চালিত লাইনগুলি নিয়ে গঠিত। ২০০৩ এপ্রিল মাসে শুরু হওয়া নতুন রেল জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেলওয়ে ছিল। এই উভয় রেলওয়ে দক্ষিণ পূর্ব রেলওয়ে থেকে ভেঙে গঠন করা হয়।  বৈদ্যুতীকরণ   হাওড়া-চেন্নাই মেল দক্ষিণ পূর্ব রেলপথের প্রথম ট্রেন, যা ১৯৬৫ সালে ডিজেল ইঞ্জিন (ডাব্লুডিএম-১) দ্বারা চালিত হয়।  খুর্দা-বিশাখাপত্তনম বিভাগটি ২০০২ সালের মধ্যে সম্পূর্ণ বিদ্যুতায়িত হয়। হাওড়া-চেন্নাই রুট ২০০৫ সালের মধ্যে সম্পূর্ণ বিদ্যুতায়িত হয়।   গতিসীমা পুরো খড়গপুর-বিশাখাপত্তনম-বিজয়ওয়াড়া মূল রেলপথকে "বি-শ্রেণি" রেলপথ হিসাবে শ্রেণীবদ্ধ করা হয়, যেখানে ১৩০ কিমি/ঘণ্টা গতিতে ট্রেন চলাচল করতে পারে। শাখা রেলপথে গতি সীমা ১০০ কিলোমিটার/ঘণ্টা।  তথ্যসূত্র  বহিঃসংযোগ  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:১৮৯৯-এ ভারতে প্রতিষ্ঠিত বিষয়শ্রেণী:খুর্দা রোড রেলওয়ে বিভাগ
সৌরভ ঘোষাল (জন্ম ১০ আগস্ট ১৯৮৬, কলকাতা, পশ্চিমবঙ্গ) ভারতের একজন পেশাদারী স্কোয়াশ খেলোয়াড় ও ১৪ ফেব্রুয়ারি ২০১৮ সালে তার কর্মজীবনের উচ্চ বিশ্ব রাঙ্কিং, বিশ্বের ১৪নম্বরে পৌঁছেছেন। তিনি কলকাতায় লক্ষীপত সিংহানিয়া একাডেমীতে পড়াশুনা সম্পন্ন করেন।   কর্মজীবন  ২০১৩ সালে ইংল্যান্ডের ম্যানচেস্টারে বিশ্ব স্কোয়াশ চ্যাম্পিয়নশিপে সৌরভ প্রথম ভারতীয় যিনি কোয়ার্টার ফাইনাল পৌঁছান। ২০০৪ সালে, চূড়ান্ত পর্যায়ে মিশরের আদেল এল শেডকে পরাজিত করে তিনি প্রথম ভারতীয় যিনি ব্রিটিশ জুনিয়র ওপেন অনূর্ধ্ব-১৯ স্কোয়াশ শিরোনাম জয় করেন।  সৌরভ তার স্কুলের পড়াশুনা শেষ করে চেন্নাইতে চলে যান , এবং সেখানে আইসিএল স্কোয়াশ একাডেমি, চেন্নাইতে মেজর (অবসরপ্রাপ্ত) মনিয়ম এবং সাইরাস পঞ্চার কাছে কোচিং নেন। তিনি বর্তমানে লিডসে বাসী, এখন তিনি ওয়েস্ট ইয়র্কশায়ারের পন্টেফ্রেট স্কোয়াশ ক্লাবে ম্যালকম উইলস্ট্রপের কাছে প্রশিক্ষণ নেন। ২০০৬ সালে নতুন দিল্লিতে গৌরভ নন্দ্রাযোগকে হারিয়ে সৌরভ বর্তমান ভারতীয় জাতীয় চ্যাম্পিয়ন। ২০১০ সালের মে এর হিসাবে, তার পিএসএ ওয়ার্ল্ড রাঙ্কিং ২৭। বিশ্বের শীর্ষ ১০০ র মধ্যে হয়, তার নিজের দুই ভারতীয় স্কোয়াশ সহকর্মীদ সিদ্ধার্থ সুচদে (৮০) এবং হরিন্দর পাল সান্ধু (৯০)।  সৌরভ এশিয়ান গেমস ২০০৬ দোহাতে ব্রোঞ্জ পদক জিতেছেন এবং আগস্ট ২০০৭ সালে ভারতের রাষ্ট্রপতি দ্বারা অর্জুন পুরস্কার প্রদান করা হয়।  সৌরভ তার আদি শহর কলকাতায় কলকাতা র‍্যাকেট ক্লাবে স্কোয়াশ খেলা শুরু করেন। আইসিএল স্কোয়াশ একাডেমী, চেন্নাই এ যোগদানের আগে তিনি তার পড়াশুনা লক্ষীপত সিংহানিয়া একাডেমীতে করেন।  ঘোষালের সাফল্যের ঝুলিতে অনেকগুলি প্রথমের কৃতিত্ব আছে, জুনিয়রে বিশ্বের ১ নম্বর প্রথম ভারতীয়, প্রথম ব্যক্তি যিনি পরপর তিন বছর জুনিয়র জাতীয় চ্যাম্পিয়নশিপ জয় করেন এবং ২০০৬ সালের ডিসেম্বরে তিনি দোহা এশীয় গেমসে স্কোয়াশে দেশের হয়ে প্রথম পদক জিতেছিলেন। তার প্রথম প্রধান শিরোপা ছিল মে ২০০২ সালে (অনূর্ধ্ব-১৭) জার্মান ওপেন এবং দুই মাস পর তিনি ডাচ ওপেন জয় করেন। ২০১৩ সালে, তিনি ওয়ার্ল্ড চ্যাম্পিয়নশিপের কোয়ার্টার ফাইনালে পৌঁছানোর জন্য প্রথম ভারতীয় স্কোয়াশ খেলোয়াড় হন। ২০১৪ সালে ইনছনের ১৭তম এশিয়ান গেমসে তিনি (ব্যক্তিগত একক) রৌপ্য পদক জিতেছেন। তিনি এই ব্যাপারেও প্রথম ভারতীয় স্কোয়াশ খেলোয়াড় ছিলেন।   ব্যক্তিগত জীবন  সৌরভ ১ ফেব্রুয়ারি ২০১৭ সালে দিয়া পাল্লিকাল (দিপিকা পাল্লিকাল কার্ত্তিকের বোন) কে বিয়ে করেন।   তথ্যসূত্র    বহিঃসংযোগ   Squashinfo প্লেয়ার প্রোফাইল  Rediff সাক্ষাৎকার    বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১৮ এশিয়ান গেমসের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী ভারতীয় বিষয়শ্রেণী:২০০৬ এশিয়ান গেমসের পদক বিজয়ী বিষয়শ্রেণী:অর্জুন পুরস্কার প্রাপক বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:কমনওয়েলথ গেমসে রৌপ্যপদক বিজয়ী ভারতীয় বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী ভারতীয় বিষয়শ্রেণী:২০২২ এশিয়ান গেমসের পদক বিজয়ী
জামিয়া কুরআনিয়া আরাবিয়া লালবাগ ( )  কওমী মাদ্রাসার উচ্চতর ডিগ্রিভিত্তিক  ইসলামী পড়াশোনার জন্যে ঢাকায় অবস্থিত একটি কওমী মাদ্রাসা।   এতে কিন্ডারগার্টেন থেকে স্নাতকোত্তর স্তর পর্যন্ত শিক্ষার ৭টি বিভাগ রয়েছে।   ইতিহাস  thumb|খতমে বুখারী ২০২৩ এই ইনস্টিটিউট জাফর আহমদ উসমানী, মোজাদ্দেদে আজম শামসুল হক ফরিদপুরী, নেতৃত্বে ইসলামী পণ্ডিত ও ওলামাদের একটি দল এর প্রতিষ্ঠাতা।  মুফতি দীন মুহামমদ খান ও হাফেজ্জী হুজুর শাওয়াল ১৩৭০ হিজরীতে  লালবাগ শাহী মসজিদ নামের সাথে মিলিয়ে  মসজিদটির পাশে  আশেপাশে এ মাদ্রাসাটি প্রতিষ্ঠার প্রথম পরিকল্পনা করেছিলেন। হাফেজি হুজুরই প্রথম ব্যক্তি যিনি অনেক সমস্যা ও সমস্যার মাঝে কুরআন (হিফজুল কুরআন) মুখস্থ করার ক্লাস শুরু করেছিলেন। তবে সেই ব্যক্তিত্বদের চেষ্টার কারণে জামিয়াহ এখন দেশে-বিদেশে সুপরিচিত হয়ে উঠেছে। জামিয়াহ লালবাগ এ অঞ্চলের প্রায় ৭০০ টি মাদ্রাসার দেখাশোনা করে যাতে তারা তাদের পাঠ্যক্রমিক কার্যক্রমের উন্নতি করতে পারে।    বিভাগ  জামিয়ায় নিম্নোক্ত শিক্ষা বিভাগ রয়েছে    :   কিন্ডারগার্টেন বিভাগ: এখানে শিক্ষার্থীদের প্রাথমিক ইসলামিক জ্ঞানের পাশাপাশি ভাষার প্রাথমিক জ্ঞান শেখানো হয়।   হিফজুল-কুরআন (কোরআন মুখস্থ): শিক্ষার্থীদের কীভাবে তাজবীদ (উচ্চারণ) দিয়ে কোরআন মুখস্থ করতে শেখানো হয়।   প্রাথমিক বিভাগ: এই কোর্সটি দীর্ঘ চার বছর দীর্ঘ।   মাধ্যমিক বিভাগ: এই কোর্সটি দীর্ঘ দুই বছর দীর্ঘ।   উচ্চমাধ্যমিক বিভাগ: এটি একটি দুই বছরের কোর্স।   স্নাতক বিভাগ: স্নাতক কোর্স দীর্ঘ দুই বছর দীর্ঘ।   স্নাতকোত্তর বিভাগ: ইসলামী আইনশাসন বিভাগের অধীনে দ্বি-বার্ষিক ফিকহ কোর্স, হাদীস বিভাগের অধীনে দ্বি-বার্ষিক হাদীস কোর্স, কুরআন গবেষণা বিভাগের অধীনে দুই বছরের তফসির কোর্স, দুই বছরের আদাব (আরবি ভাষা) কোর্স ভাষা বিভাগ।  জামেয়াহ ইলম-ই-ওয়াহী (divineশিক ইসলামী জ্ঞান) এর পাশাপাশি শিক্ষার্থীদের উর্দু এবং ফারসি পড়ানো হয় ।    গ্রন্থাগার ও প্রকাশনা    বিশ্ববিদ্যালয় গ্রন্থাগারে ইসলামী ইতিহাসের মূল্যবান বই, ইসলামিক দর্শন, বিভিন্ন স্তরের পাঠ্য পুস্তক, জার্নাল, ম্যাগাজিন ইত্যাদির আরবি, উর্দু, ফারসি, বাংলা ও ইংরেজি ভাষাগুলির প্রচুর স্টক রয়েছে। এই লাইব্রেরিতে বইগুলির আনুমানিক সংখ্যা প্রায় ২২,০০।   ফতোয়া-ই-জামিয়া: মাদ্রাসায় সমাজের বিষয়গুলির জন্য দায়িত্ব রয়েছে। এটি ফতোয়া-এ-জামিয়াহ নামে একটি বই হিসাবে প্রকাশিত সমস্ত বিষয়গুলির জন্য সঠিক পরামর্শ এবং আইনি মতামত দেয়। বর্তমানে ১২ খণ্ড প্রকাশিত হয়েছে।   সু্যোগ - সুবিধা  সমস্ত শিক্ষার্থী মাদ্রাসার বাসিন্দা। জামিয়া  সকল শিক্ষার্থীকে বিনামূল্যে শিক্ষা দেয়। এটি তাদের পাঠ্য-পুস্তককে ধার দেয়। পরীক্ষায় ভালো ফলাফল অর্জনকারী শিক্ষার্থীদের খাবার বিনামূল্যে দেয়া হয় পুরস্কার হিসেবে । তদুপরি, জামিয়াহ অনাথ এবং দরিদ্র ও দুস্থ শিক্ষার্থীদের খাদ্য ও আবাসন সরবরাহ করে।   উল্লেখযোগ্য শিক্ষার্থী  মাহমুদুল হাসান –– আল হাইআতুল উলয়া ও বেফাকুল মাদারিসিল আরাবিয়া বাংলাদেশের সভাপতি, জামিয়া ইসলামিয়া দারুল উলুম মাদানিয়ার মহাপরিচালক। (জ. ১৯৫০)  আবু তাহের মিসবাহ  আরও দেখুন  বাংলাদেশের মসজিদের তালিকা  ঢাকা বিভাগের মসজিদের তালিকা  তথ্যসূত্র    গ্রন্থপঞ্জি      জামিয়া কোরআনিয়া আরাবিয়া, লালবাগ দ্বিনি শিক্ষার দীপ্ত মশাল  বিষয়শ্রেণী:ঢাকা জেলার কওমি মাদ্রাসা বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ঢাকা জেলার শিক্ষাপ্রতিষ্ঠান বিষয়শ্রেণী:মুহাম্মদুল্লাহ হাফেজ্জী বিষয়শ্রেণী:ঢাকা জেলার মসজিদ বিষয়শ্রেণী:বাংলাদেশের কওমি মাদ্রাসা বিষয়শ্রেণী:দেওবন্দি শিক্ষাপ্রতিষ্ঠান বিষয়শ্রেণী:১৯৫০-এ পূর্ব পাকিস্তানে প্রতিষ্ঠিত